У Вікіпедыі ёсць артыкулы пра іншых асоб з прозвішчам Бортнікаў.

**Аляксандр Васілевіч Бортнікаў** (15 лістапада 1951, Молатаў, Молатаўская вобласць, РСФСР (цяпер Пермскі край, Расія) — расійскі дзяржаўны дзеяч, генерал арміі (20 снежня 2006 года). Дырэктар ФСБ Расіі (з 2008). Член савета дырэктараў Савкамфлота (да 2008 г.).

Біяграфія
---------

У 1966 г. уступіў у УЛКСМ. У 1973 г. скончыў Ленінградскі інстытут інжынераў чыгуначнага транспарту імя акадэміка В. Н. Абразцова. Працаваў па спецыяльнасці на прадпрыемствах Гатчыны (Ленінградская вобласць).

У 1975 г. скончыў Вышэйшую школу КДБ СССР імя Ф. Э. Дзяржынскага. Праходзіў службу на пасадах аператыўнага і кіруючага складу ў контразведвальных падраздзяленнях УКДБ СССР па Ленінградскай вобласці.

Да чэрвеня 2003 г. працаваў намеснікам начальніка Упраўлення ФСБ Расіі па Санкт-Пецярбургу і Ленінградскай вобласці па контразведавальных аперацыях. З 1 ліпеня 2003 да 28 лютага 2004 г. — начальнік Упраўлення ФСБ Расіі па Санкт-Пецярбургу і Ленінградскай вобласці.

З 2 сакавіка 2004 г. — намеснік дырэктара ФСБ Расіі — начальнік Дэпартамента эканамічнай бяспекі ФСБ Расіі.

З 11 ліпеня 2004 г. — кіраўнік Службы эканамічнай бяспекі ФСБ Расіі. У 2006 г. прысвоена званне генерал-палкоўніка.

З лістапада 2004 па май 2008 гг. з'яўляўся членам савета дырэктараў ПАТ «Сучасны камерцыйны флот».

З 12 мая 2008 г. прызначаны дырэктарам ФСБ Расіі і старшынёй Нацыянальнага антытэрарыстычнага камітэта Расіі; з25 мая — пастаянны член Савета бяспекі Расійскай Федэрацыі.

Крытыка
-------

У лютым 2007 г. часопіс «The New Times» спасылаючыся на крыніцу ў ФСБ напісаў, што Аляксандр Бортнікаў, быў куратарам аперацыі па ліквідацыі падпалкоўніка ФСБ Аляксандра Літвіненка.

У маі 2007 г. у выніку раследавання справы № 248089 МУС РФ у сувязі з забойствам намесніка кіраўніка Цэнтрабанка РФ Андрэя Казлова, Аляксандр Ботнікаў нібыта, курыраваў адток грошай розных камерцыйных структур, якія займаюцца продажам электронікі ў Расіі.

27 ліпеня 2015 г. было апублікавана журналісцкае расследаванне «Новай газеты», з якога вынікае, што Бортнікаў, як і шэраг іншых кіруючых супрацоўнікаў ФСБ, датычны да здзелцы з зямлёй у Адзінцоўскім раёне Маскоўскай вобласці. Паводле дадзеных, у выніку продажу 4,8 га зямлі былога ведамаснага дзіцячага садка на Рублёва-Успенскай шашы кожны ўдзельнік здзелкі атрымаў каля 2,5 млн даляраў. Па сцвярджэнні «Новай газеты», апублікаваныя расследаванні з'яўляюцца адной з прычын, у сілу якіх ФСБ прапанаваў закрыць агульны доступ да звестак Расрэестр аб уладальніках нерухомасці.

Санкцыі
-------

26 ліпеня і 5 жніўня 2014 г. ў сувязі з узброенным канфліктам на ўсходзе Украіны супраць Бортнікава былі ўведзеныя санкцыі Еўрасаюза і Канады.

Зноскі
------

1. ↑  Камышев, Д. Взят под опеку / Дмитрий Камышев // Коммерсантъ Власть. — 2008. — № 19.
2. ↑  Высшие офицеры, участвовавшие во встрече с Президентом России по случаю их назначения на вышестоящие должности и присвоения им высших воинских (специальных) званий
3. ↑  Барабанов, И. Воронов, В. Кто и зачем убил Литвиненко // The New Times. — 2007
4. ↑  Австрийская полиция может возбудить дело против ключевых чиновников Кремля, утверждает New Times
5. ↑  Морарь, Н. Миллиарды - на Запад // The New Times. — 2007
6. ↑  Лубянские на Рублевке: Как руководство ФСБ России заработало миллионы долларов на сделках с землей бывшего ведомственного детсада
7. ↑  Куандыкова, Ж. СМИ узнали о сделке начальства ФСБ по продаже элитной земли в Подмосковье // РБК
8. ↑  Amtsblatt der Europäischen Union: Durchführungsverordnung (EU) Nr. 810/2014 des Rates der Europäischen Union vom 25. Juli 2014
9. ↑  Канада ввела санкции в отношении 14 россиян и 13 компаний


|  |  |  |
| --- | --- | --- |
| Папярэднік**Мікалай Платонавіч Патрушаў** | **Дырэктар ФСБ**12 мая 2008 - | Пераемнік**-** |

| ⛭Савет бяспекі Расійскай Федэрацыі |
| --- |
| Старшыня | 
У. У. Пуцін
 | Эмблема Савета бяспекі Расіі |
| Пастаянныячлены | 
А. В. Бортнікаў •
А. Э. Вайно •
В. В. Валодзін •
С. Б. Іваноў •
У. А. Калакольцаў •
С. В. Лаўроў •
В. І. Матвіенка •
М. У. Мішусцін •
Д. А. Мядзведзеў •
С. Я. Нарышкін •
М. П. Патрушаў •
С. К. Шайгу
 |
| Члены | 
А. Д. Бяглоў •
В. В. Герасімаў •
А. У. Гуцан •
В. В. Золатаў •
І. А. Камароў •
І. В. Красноў •
А. А. Матоўнікаў •
С. І. Мяняйла •
Р. Г. Нургаліеў •
А. Г. Сілуанаў •
С. С. Сабянін •
Ю. П. Трутнеў •
У. В. Усцінаў •
М. М. Цуканаў •
Ю. Я. Чайка •
К. А. Чуйчанка •
І. А. Шчогалеў •
У. У. Якушаў
 |

|  |  |
| --- | --- |
| ⚙️   Тэматычныя сайты | Героі краіны · Internet Movie Database |
| Слоўнікі і энцыклапедыі | Лентапедыя · OpenSanctions |
| Нарматыўны кантроль | GND: 1218734051 · NUKAT: n2015169314 · VIAF: 315719826 |